Publication: Magyar Közlöny
Issue: MK-2001-158 (Year: 2001, Number: 158)
Era: 1990-2004
Section: költségvetéséről szóló 2000. évi CXXXIII. törvény
Paragraph Index: 924

1. A Kormány egyetért azzal, hogy a Debrecen városa által elnyert, a 2002. évi felnőtt tornász világbajnokság megrendezése érdekében egy új, többcélú sportcsarnok épüljön Debrecenben. A Kormány a Debrecen Rendezvénycsarnok Beruházó Korlátolt Felelősségű Társaság (székhelye: 4028 Debrecen, Tüzér u. 4., cégjegyzék száma: 09-09-008449) (a továbbiakban: kötelezett) által felvett bankhitelt készfizető kezességvállalással biztosítja, illetve a hitel visszafizetéséhez szükséges összeget az Ifjúsági és Sportminisztérium költségvetési fejezetébe betervezi. A Kormány a kezességvállalás feltételéül szabja, hogy Debrecen Város Önkormányzata megállapodást köt az Ifjúsági és Sportminisztériummal a felépülő csarnok üzemeltetésére, legkésőbb a készfizető kezesi szerződés megkötéséig.

Source: https://magyarkozlony.hu/hivatalos-lapok/c7c14fe169ef6762a982617edcbc80cb2dd1aef8/dokumentumok/07acff1136e58b004c67456c92c8e603081a8865/letoltes